Diari Oficial de la Generalitat Valenciana


Sumari del DOGV 8569, del 13-06-2019 (2019/5994)

RESOLUCIÓ de 6 de juny de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual es publica l'ampliació de l'import global màxim per a la concessió de subvencions, de les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV, per a l'exercici 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8569

Data del DOGV
:   13-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5994


Data del document
:   06-06-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 6 de juny de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual es publica l'ampliació de l'import global màxim per a la concessió de subvencions, de les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV, per a l'exercici 2019. [2019/5994]  
Amb data 23 de gener de 2019, es va publicar en el Diari Oficial de la Generalitat Valenciana la Resolució de 28 de desembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen, de manera anticipada per a l'exercici 2019, les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV (DOGV 8470, 23.01.2019).  
En el resolc segon de la resolució esmentada, es preveu un crèdit per al finançament de les subvencions de 700.000,00 ?, a càrrec de la línia pressupostària V68259211, import corresponent al 70 % de l'import pressupostat en aquesta línia en l'exercici 2018.  
En el mateix apartat de la resolució mencionada, s'indica que aquesta quantitat és susceptible d'ampliació fins al % màxim pressupostat i disponible en l'exercici 2019 en la línia pressupostària esmentada. Tot això en aplicació del que disposa l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Una vegada publicada la Llei de pressupostos de la Generalitat per a l'exercici 2019, i vist que el crèdit disponible per a la línia pressupostària L50308604 supera la quantia establida en la Resolució de 28 de desembre de 2018, de convocatòria de les ajudes per a l'exercici 2019, es procedeix a incrementar la quantia màxima d'aquesta en 568.502,07 - per a l'exercici 2019.  
De conformitat amb el que s'ha exposat anteriorment, resolc:  
  
Primer. Ampliació de l'importe global màxim  
Donar publicitat a l'ampliació de l'import global màxim, per a la convocatòria d'ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV, aprovada per a l'exercici 2019 per mitjà de la Resolució de 28 de desembre de 2018, de la consellera d'Agricultura, Medi Ambient, Canvi Climàtic i Desenvolupament Rural, a càrrec de la partida pressupostària següent:  
- Aplicació pressupostària 65.85.23.4837.164.69.  
- Línia A81432464 Garantir la qualitat dels productes de qualitat reconeguda.  
  
Segon. Quanties màximes convocades  
D'aquesta forma, l'import global màxim per a la convocatòria 2019 de les ajudes als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV serà d'1.268.502,07 ?.  
Aquesta resolució posa fi a la via administrativa i en contra es podrà interposar recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la publicació, o bé directament, en el termini de dos mesos des de l'endemà de la publicació, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 de juny de 2019.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.